# PROGRAMOS „ERASMUS+“ AUKŠTOJO MOKSLO SEKTORIAUS PROJEKTŲ ĮGYVENDINIMO KARO UKRAINOJE KONTEKSTE GAIRĖS

1. **PROGRAMOS „ERASMUS+“ AUKŠTOJO MOKSLO SEKTORIAUS PROJEKTŲ KA131, KA107, KA171, KA220 VEIKLŲ ĮGYVENDINIMAS SU UKRAINA**

Švietimo mainų paramos fondas kartu su kitų šalių Nacionalinėmis agentūromis kviečia dotacijų gavėjus pritaikyti įgyvendinamų projektų veiklas ir tokiu būdu prisidėti prie pagalbos ar paramos perkeltiems arba nukentėjusiems nuo karo asmenims.

„Erasmus+“ programos nuostatos dėl išimčių taikymo, kurios skirtos paremti karo Ukrainoje paveiktus asmenis, galioja projektams, gaunantiems paramą pagal 2019 m., 2020 m., 2021 m., 2022 m. ir 2023 m. kvietimus teikti paraiškas.

Siekiant padėti nuo karo Ukrainoje nukentėjusiems asmenims, reikia atkreipti dėmesį į šiuos aktualius aspektus:

* Bet kurių metų kvietimo teikti paraiškas ir bet kurio veiksmo įgyvendinamo projekto komanda kviečiama apsvarstyti galimybę, kaip galėtų prisidėti prie paramos nukentėjusiems nuo karo Ukrainoje asmenims.
* Vykstančių projektų pakeitimai turi būti atliekami savanoriško dotacijų gavėjų prašymo pagrindu.
* Veiklų pritaikymas arba perorientavimas reiškia, kad dar nepradėtas ir dar neįgyvendintas veiklas galima pakeisti taip, kad jos būtų orientuotos į nuo karo Ukrainoje nukentėjusių asmenų kaip pagrindinės tikslinės grupės paramą. Bet koks pakeitimas turi atitikti tinkamas veiklas pagal „Erasmus+“ ir Europos solidarumo korpuso taisykles. **Kiekvienu konkrečiu atveju prašymas dėl KA131, KA107, KA171 ir KA220 projektų veiklų keitimo turi būti teikiamas Švietimo mainų paramos fondui ir bus vertinimas atskirai.**
* Inicijuoti projekto pokyčiai negali pakeisti projekto iš esmės, nutolti nuo pradinių tikslų. Neleidžiama programos „Erasmus+“ ir Europos solidarumo korpuso lėšų naudojimas kitiems tikslams (pvz., medžiagų ir paslaugų, niekaip nesusijusių su projekto veiklomis, pirkimas). Tokios patirtos išlaidos bus laikomos netinkamomis.
* Dotacijos sutarties keitimo poreikis bus nustatomas atsižvelgiant į pokyčio apimtį, į pradinės keičiamos veiklos ir projekto tikslus. Jei veiklas galima koreguoti nekeičiant dotacijos sutarties ir jos priedų, sutarties pakeitimai nereikalingi. Kitu atveju dotacijos sutarties ir/ar jos priedų keitimas atliekamas įforminant pakeitimą pagal sutarties nuostatas.
* Didžiausia projekto dotacijos suma išlieka ta pati, net jei veikla perorientuojama ir (arba) pritaikoma siekiant prisidėti prie paramos nukentėjusiems nuo karo asmenims. Projekto įgyvendinimui visa skirta dotacija negali būti didinama. KA220 projektų atveju, galima didinti tik projekto viduje esančias išlaidų kategorijas – išimtines išlaidas ir skiriamą dalyvių paramą įtraukčiai (kuri turi būti susieta su mobilumu, finansuojamu iš projekto biudžeto).

**Specialios programos „Erasmus+“ KA131, KA107, KA171 mobilumo projektų su Ukraina įgyvendinimo gairės**

* Europos Komisija paskelbė apie galimybę išimties tvarka atverti „Erasmus+“ KA1 mobilumo programas fiziškai **atvykstantiems iš Ukrainos dalyviams** švietimo ir mokymo srityse. Šia galimybe „Erasmus+“ švietimo ir mokymo programos dotacijų gavėjai gali naudotis savanoriškai.
* Šio pranešimo 1 priede rasite išsamią lentelę, kurioje yra išdėstytos pagrindinės taikomos įgyvendinimo taisyklės (dalyvių tinkamumo tikrinimas, papildomo lankstumo suteikimas dėl siunčiančiųjų institucijų Ukrainoje, kurios negali vykdyti veiklos, įsipareigojimų, priimančiųjų organizacijų vaidmenų, kai nėra siunčiančiosios organizacijos, aprašymas, taikomi įkainiai ir t.t.).
* Siekiant palengvinti tinkamos paramos teikimą iš Ukrainos atvykstantiems dalyviams, atkreipkite dėmesį, kad dotacijos gavėjai visus iš Ukrainos atvykstančius dalyvius **privalo** priskirti „mažiau galimybių turinčių dalyvių“ kategorijai. KA131/KA107/KA171[[1]](#footnote-1) atveju tai reiškia, kad visi reikalavimus atitinkantys studentai ir neseniai mokslus baigę absolventai iš Ukrainos bus laikomi atitinkančiais reikalavimus gauti papildomą paramą mažiau galimybių turintiems dalyviams pagal atitinkamame kvietime nustatytas taisykles.
* Išimtinais atvejais dotacijos gavėjai gali atsisakyti papildomos sumos, kuri skiriama mažiau galimybių turintiems dalyviams, pvz., jei dalyvis gauna papildomą paramą iš kitų šaltinių (viršijančią bazinę „Erasmus+“ individualios paramos sumą). Tokiais atvejais ataskaitų teikimo ir valdymo priemonėje (Beneficiary Module) iš Ukrainos atvykstantis dalyvis vis tiek turi būti pažymėtas kaip mažiau galimybių turintis dalyvis.
* Mažiau galimybių turintys dalyviai negali būti mobilumo dalyviais su nuline dotacija. Tai reiškia, kad nė vienas iš Ukrainos atvykstantis dalyvis negali būti laikomas mobilumo dalyviu su nuline dotacija. Mobilumas su daline nuline dotacija leidžiamas tik dalyviams, gaunantiems išmokas per KA131 projektus.
* Atkreipkite dėmesį, kad 20 proc. suteiktos dotacijos apribojimas veikloms su trečiosiomis valstybėmis, kurios nėra asocijuotosios Programos valstybės, taikomas KA131 projektuose tik išvykstamojo mobilumo projektams. Todėl šiems atvykstantiems dalyviams skirtos lėšos nebus įskaičiuojamos į šį 20 proc. apribojimą.

**Internetinė kalbinė parama (OLS) studentams ir darbuotojams iš Ukrainos**

Naujoje „Erasmus+ “ ir Europos solidarumo korpuso internetinėje kalbų paramos platformoje nuo 2022 m. liepos mėn. atsiras atviros prieigos dalis, kurioje bus galima nemokamai trumpai susipažinti su įvairiomis kalbomis ir kultūromis. Pirmajame etape bus įtrauktos anglų, prancūzų, vokiečių, ispanų ir italų kalbos, o palaipsniui – visos 29 kalbos. Taigi dalyviai iš Ukrainos galės naudotis šia atviros prieigos dalimi pirmiau nurodytomis kalbomis.

Be to, iš Ukrainos atvykstantys dalyviai (studentai, besimokantieji, dėstytojai, profesoriai, pedagogai ir (arba) mokytojai), kurie gaus paramą iš programos „Erasmus+“ arba Europos solidarumo korpuso projektų, galės įgyti kalbos įgūdžių, reikalingų tinkamai veiklai priimančiojoje šalyje, nes jiems bus suteikta visiška prieiga prie naujos internetinės kalbinės paramos platformos, t. y., nemokama prieiga prie internetinių kalbų kursų.

**Ex-post kontaktai su aukštojo mokslo įstaigomis, jei siunčiančioji organizacija nedalyvavo organizuojant mobilumą**

Vykdomų mobilumo projektų, kuriuose dalyvauja iš Ukrainos atvykstantys studentai ir (arba) darbuotojai, atveju, jei Ukrainos siunčiančioji įstaiga yra veikianti organizacija, ES valstybių narių ir Programos asocijuotųjų trečiųjų valstybių aukštojo mokslo įstaigos privalo:

- įtraukti siunčiančiąją įstaigą į naujų studentų ir darbuotojų mobilumo projektų organizavimą; ir

- su siunčiančiąja įstaiga pasirašyti tarpinstitucinį susitarimą ir mokymosi sutartis bei darbuotojų mobilumo sutartis.

Visa tai padės Ukrainos aukštojo mokslo įstaigoms tiksliau sekti savo studentų ir (arba) darbuotojų mobilumą bei laikytis tų dalyvių mokymosi rezultatų arba darbo patirties pripažinimo grįžus iš projekto taisyklių.

Tais atvejais, kai prieš įvykstant mobilumui nebuvo sudarytos dvišalės sutartys, priimančiosios aukštojo mokslo įstaigos dabar raginamos pasirašyti tarpinstitucines sutartis su Ukrainos siunčiančiomis įstaigomis, jei šios yra veikiančios įstaigos, bei mokymosi ir darbuotojų mobilumo sutartis, kuriose turėtų atsispindėti įgyvendintos veiklos.

Ukrainos įstaigų tarptautinių ryšių skyriuose dirbančių „Erasmus+“ koordinatorių sąrašą galima rasti paspaudus toliau pateiktą nuorodą. Sąrašą periodiškai atnaujina Ukrainos nacionalinis „Erasmus+“ biuras: <https://erasmusplus.org.ua>. „Erasmus+“ dotacijų gavėjai, kurie vykdo veiklas su Ukraina arba su Ukrainos dalyviais, raginami savo laiškų kopijas siųsti ir Ukrainos nacionaliniam „Erasmus+“ biurui (office@erasmusplus.org.ua) arba, jei jiems reikia papildomų nurodymų, atskirai susisiekti su minėtu biuru.

**Ukrainos organizacijų įtraukimas į Bendradarbiavimo partnerystes KA220 projektuose**

Pagal bendradarbiavimo partnerysčių projektų sąlygas (KA220 projektai), organizacijos iš trečiųjų valstybių, kurios nėra Programos asocijuotosios valstybės, gali būti įtraukiamos į partnerystę kaip projekto partneriai, tačiau su sąlyga, jei toks jų įtraukimas suteikia projektui esminės pridėtinės vertės. Projektų, kurių tikslas padėti remti Ukrainą, atveju Ukrainos organizacijų įtraukimas į projektą konsorciumo partnerio statusu bus laikomas kaip suteikiantis pridėtinės vertės projektui.

**Dalyvių iš Ukrainos teisė dalyvauti TBV (tarptautinėse bendradarbiavimo veiklose)**

Dalyviai, atvykstantys iš Ukrainos, kuri nėra Programos asocijuotoji trečioji valstybė, turi teisę dalyvauti TBV (tarptautinėse bendradarbiavimo veiklose) tiek, kiek veiklos turinys yra aktualus dalyviui. Išlaidos, susijusios su jų dalyvavimu švietimo ir mokymo sektorių TBV, laikomos tinkamomis išlaidomis.

Visos taisyklės skelbiamos šiame dokumente įsigalioja nuo 2022 m. vasario 25 dienos (paskutinis papildymas 2023 m. kovo 24 d.).

|  |  |
| --- | --- |
| **Atitinkamas veiksmas** | **Taikomos gairės:** |
| **„Erasmus+“** |  |
| **KA131** **Aukštojo mokslo studentų ir darbuotojų mobilumas** | Dalyvių iš Ukrainos tinkamumo taisyklės * Studentai: įstoję/studijavę į aukštojo mokslo institucijoje (toliau - MSI) tuo metu, kai bėgo iš Ukrainos dėl Rusijos agresijos.
* Neseniai mokslus baigę absolventai: pabaigę studijas MSI Ukrainoje ne vėliau kaip per 12 mėnesių iki pabėgimo iš Ukrainos dėl Rusijos agresijos.
* Darbuotojai: dirbantys Ukrainos MSI tuo metu, kai bėgo iš Ukrainos dėl Rusijos agresijos.

Tinkamos veiklos* Veiklos turi būti vykdomos dotaciją gaunančioje MSI. Tais atvejais, kai dėl karo veiksmų siunčiančioji organizacija negali dalyvauti veikloje, dotaciją gaunanti MSI yra vienintelė MSI, dalyvaujanti organizuojant mobilumą, išskyrus stažuotes ne MSI.
* Studentams: mobilumas studijų tikslais ir mobilumas stažuočių tikslais. Stažuočių atveju neseniai studijas baigę absolventai dalyvaudami veikloje bus įtraukiami taikant sąvoką „studentai“. Šiais atvejais stažuotes turi organizuoti dotaciją gaunanti institucija. Stažuotojai priimami dotaciją gaunančioje MSI arba ne MSI organizacijoje, esančioje toje pačioje šalyje (taikant KA107 mokymosi sutartį dėl atvykstančių stažuotojų). Pastaruoju atveju stažuotės mobilumą finansuoja dotaciją gaunanti MSI.
* Darbuotojams: mobilumas dėstymo tikslais (įskaitant pakviestus darbuotojus iš ne MSI organizacijų) ir mobilumas mokymo tikslais.

Paraiška * Dalyviai teikia paraiškas tiesiogiai dotaciją gaunančiai MSI, kurios mobilumo veiklose norėtų dalyvauti.

o Tarpinstitucinės sutarties sudaryti nereikia.o Nominacijų teikti nereikia.o Mokymosi sutartis ir (arba) darbuotojų mobilumo sutartis pasirašoma tik tarp dalyvio ir priimančiosios institucijos (taip pat su stažuotę priimančia organizacija, jei ji nėra MSI).* Dotaciją gaunanti ir (arba) priimančioji MSI gali priimti dalyvius nuolat, be nominacijų termino.
 |
|  | * Dotaciją gaunanti ir (arba) priimančioji institucija turi aiškiai apibrėžti paraiškų teikimo ir priėmimo kriterijus ir juos viešai paskelbti.
* Dotaciją gaunančios ir (arba) priimančiosios institucijos turėtų apsvarstyti galimybę supaprastinti iš atvykstančių dalyvių reikalaujamus kalbos mokėjimo įrodymus, nes dalyviai gali neturėti galimybės naudotis kalbos testais ir gauti pažymėjimus (pavyzdžiui, prireikus galima organizuoti testą priimančiojoje institucijoje).
* Pagal galiojančias taisykles dotacija gali būti skiriama tik už studijų ir (arba) mokymosi ir (arba) dėstymo ir (arba) mokymo laikotarpį.

Kaip nustatomas tinkamumas? Dotacijos gavėjas ir (arba) priimančioji institucija turi **patikrinti ir kaupti** šiuos mobilumo dalyvių, t.y. Ukrainos piliečių karo pabėgėlių, statusą patvirtinančius dokumentus: o Studentų atveju: priėmimo/studento pažymėjimai, akademinės pažymos, Ukrainos aukštųjų mokyklų arba atitinkamų institucijų išduotos deklaracijos, mokymosi sutartys, kiti studento statusą patvirtinantys dokumentai. o Darbuotojų atveju: darbo užmokesčio išrašai, diplomai, nurodantys darbuotojo specializacijos sritį, darbo sutartys,Ukrainos aukštųjų mokyklų arba atitinkamų institucijų išduotos deklaracijos, kiti darbuotojo statusą patvirtinantys dokumentai.* Jei mobilumo dalyvis neturi galimybės pateikti statusą įrodančių dokumentų, MSI turi vadovautis institucijos vidine asmenų be dokumentacijos pripažinimo procedūra dėl kandidatų, neturinčių dokumentų, statuso pripažinimo, vadovaujantis aktualiomis Studijų kokybės vertinimo centro rekomendacijomis, skelbiamomis:

<https://www.skvc.lt/uploads/documents/files/Registruotiems_vartotojams/Leidiniai/Proceduros_be_dokumentu_aprasymas.pdf>; <https://www.skvc.lt/default/lt/uzsienio-kvalifikaciju-pripazinimas/institucijoms/rekomendacijos>.Pasirengimas * Dotaciją gaunančiai ir (arba) priimančiai institucijai bus leidžiama savanoriškai perimti Ukrainos siunčiančiosios organizacijos užduotis, susijusias su įvadinių ir (arba) parengiamųjų kursų siūlymu ir visa kita pagalba ir parama, kurią studentai turi teisę gauti pagal „Erasmus+“ studentų chartiją, kai bus įvertinta, kad Ukrainos siunčiančioji institucija nepajėgi teikti tokių rekomendacijų ir paramos.
* Dotaciją gaunanti ir (arba) priimančioji institucija skatinama bendradarbiauti su studentų asociacijomis ir mobilumo tinklais, kad integruotų atvykstančius studentus.

Finansavimas* Dotaciją gaunanti ir (arba) priimančioji MSI skiria dalyviams lėšas iš KA131 projekto dotacijos pagal KA171 atvykstančiųjų mobilumo įkainius Ukrainoje:

o Visi studentai ir neseniai mokslus baigę absolventai bus tinkami gauti individualios paramos papildomą sumą (top-up) kaip mažiau galimybių turintys dalyviai. o Jei aktualu, dalyviai gali gauti papildomą individualią dotaciją mažiau galimybių turintiems dalyviams, turintiems fizinę, protinę ar kitą negalią ir papildomą paramą kelionei.* Studentams:
* Jei priimančioji šalis priklauso 1 šalių grupei, individuali parama yra 1150 EUR per mėnesį (900 EUR bazinė suma + 250 EUR papildoma suma už mažiau galimybių turinčius dalyvius),
* Jei priimančioji šalis priklauso 2 šalių grupei, individuali parama yra 1100 EUR per mėnesį (850 EUR bazinė suma + 250 EUR papildoma suma už mažiau galimybių turinčius dalyvius),
* **Jei priimančioji šalis priklauso 3 šalių grupei, individuali parama yra 1050 EUR per mėnesį (800 EUR bazinė suma + 250 EUR papildoma suma už mažiau galimybių turinčius dalyvius). (Lietuvai taikoma norma).**
* Darbuotojams:
* Jei priimančioji šalis priklauso 1 šalių grupei, individuali parama yra 180 EUR per dieną,
* Jei priimančioji šalis priklauso 2 šalių grupei, individuali parama yra 160 EUR per dieną,
* **Jei priimančioji šalis priklauso 3 šalių grupei, individuali parama yra 140 EUR per dieną. (Lietuvai taikoma norma).**
* Atvykstantis dalyvis pasirašo pakeistą dotacijos sutartį su dotaciją gaunančia ir (arba) priimančia institucija, kai siunčiančioji institucija negali prisiimti savo atsakomybių.
 |

|  |  |  |
| --- | --- | --- |
| **KA107** **Aukštojo mokslo studentų ir darbuotojų tarptautinis mobilumas** |   Tinkami dalyviai ir veiklos* Pagal KA107 taisykles

  Paraiška Kai siunčiančiosios Ukrainos institucijos negali teikti rekomendacijų ir paramos:* Dalyviai teikia paraiškas tiesiogiai dotaciją gaunančiai MSI, kurioje arba per kurią jie norėtų dalyvauti mobilumo programoje.
* Tarpinstitucinio susitarimo sudaryti nereikia.
* Nominacijų teikti nereikia.
* Mokymosi sutartis ir (arba) darbuotojų mobilumo sutartis pasirašoma tik tarp dalyvio ir priimančiosios institucijos (taip pat su stažuotę priimančia organizacija, jei ji nėra MSI).
* Dotaciją gaunanti ir (arba) priimančioji MSI gali priimti nuolat ir be jokio kandidatų teikimo termino.
* Dotaciją gaunančios ir (arba) priimančiosios institucijos turėtų aiškiai apibrėžti kriterijus ir paskelbti savo paraiškų teikimo ir priėmimo kriterijus.
* Dotaciją gaunanti ir (arba) priimančioji institucija turėtų apsvarstyti galimybę supaprastinti iš atvykstančių dalyvių reikalaujamus kalbos mokėjimo įrodymus, nes dalyviai gali neturėti galimybės naudotis kalbos testais ir gauti sertifikatus.
* Pagal galiojančias taisykles dotacija gali būti skiriama tik už studijų ir (arba) mokymosi ir (arba) dėstymo ir (arba) mokymo laikotarpį.

 Kaip nustatomas tinkamumas? Dotacijos gavėjas ir (arba) priimančioji institucija **turi patikrinti ir kaupti** šiuos mobilumo dalyvių, t.y. Ukrainos piliečių karo pabėgėlių, statusą patvirtinančius dokumentus: o Studentų atveju: priėmimo/studento pažymėjimai, akademinės pažymos, Ukrainos aukštųjų mokyklų arba atitinkamų institucijų išduotos deklaracijos, mokymosi sutartys, kiti studento statusą patvirtinantys dokumentai. o Darbuotojų atveju: darbo užmokesčio išrašai, diplomai, nurodantys darbuotojo specializacijos sritį, darbo sutartys,Ukrainos aukštųjų mokyklų arba atitinkamų institucijų išduotos deklaracijos, kiti darbuotojo statusą patvirtinantys dokumentai.* Jei mobilumo dalyvis neturi galimybės pateikti statusą įrodančių dokumentų, MSI turi vadovautis vidine institucijos procedūra dėl kandidatų, neturinčių dokumentų, statuso pripažinimo, vadovaujantis aktualiomis Studijų kokybės vertinimo centro rekomendacijomis, skelbiamomis:

<https://www.skvc.lt/uploads/documents/files/Registruotiems_vartotojams/Leidiniai/Proceduros_be_dokumentu_aprasymas.pdf>; <https://www.skvc.lt/default/lt/uzsienio-kvalifikaciju-pripazinimas/institucijoms/rekomendacijos>. Pasirengimas* Priimančioji institucija turi perimti užduotis, susijusias su įvadinių ir (arba) parengiamųjų kursų pasiūlymu ir visa kita pagalba ir parama, kurią studentai turi teisę gauti pagal „Erasmus+“ studentų chartiją, nes siunčiančioji institucija negalės teikti šių rekomendacijų ir paramos.
* Priimančiosios institucijos skatinamos bendradarbiauti su studentų asociacijomis ir mobilumo tinklais, kad integruotų atvykstančius studentus.

 Finansavimas* KA107 atvykstančiųjų mobilumo įkainiai + papildoma priemoka dėl nepalankios padėties[[2]](#footnote-2).
* Atvykstantis dalyvis su priimančiąja institucija pasirašo pakeistą dotacijos sutartį, jei siunčiančioji institucija negalės suteikti paramos.
 | Biudžeto perkėlimo lankstumas bus užtikrintas iš dalies keičiant šiuo metu vykdomas tarptautinio kreditų mobilumo dotacijų sutartis, kuriose įtraukta Ukraina, kaip nurodyta žemiau:* Bus leidžiama pervesti biudžeto lėšas iš kitų **2 Regiono** (Rytų Partnerystės) šalių ir iš **4 Regiono** (Rusijos Federacija), siekiant paskatinti atvykstančiųjų iš Ukrainos mobilumą;

**Paramos gavėjai, kurių KA107 veiklos dotacijos sutartyse Ukraina nenumatyta, negalės pasinaudoti pirmiau minėtomis lankstumo priemonėmis. Kviečiame juos išnagrinėti galimybę panaudoti savo 2 išlaidų kategorijos lėšas pagal KA131, jei jie yra abiejų veiksmų paramos gavėjai.**Biudžeto perkėlimai iš 4 regiono į 2 regioną, kurie KA107 projektuose yra leidžiami pagal 2019 m. ir 2020 m. kvietimus teikti paraiškas, bus toliau leidžiami KA171 projektams pagal 2022 m. ir 2023 m. kvietimus teikti paraiškas.Kadangi KA171 projektams taikomas regioninis principas, biudžeto perkėlimas į 2 Regioną nėra konkrečiai susijęs tik su Ukraina, t. y. jis gali būti taikomas bet kuriai 2 Regionui priskirtai Rytinei kaimyninei valstybei, įtrauktai į tą patį KA171 projektą, kaip ir Rusija. Vis dėl to labai rekomenduojama visais įmanomais atvejais suteikti prioritetą paramai iš Ukrainos atvykstantiems studentams ir darbuotojams. |

1. **PROGRAMOS „ERASMUS+“ AUKŠTOJO MOKSLO SEKTORIAUS PROJEKTŲ KA103, KA131, KA107, KA171, KA203, KA226, KA220 VEIKLŲ ĮGYVENDINIMAS SU RUSIJA**

|  |
| --- |
| **1. Vykdomi projektai: „Erasmus+“ 2014–2020 ir „Erasmus+“ 2021 m. kvietimas** |
| **„Erasmus+“ mobilumas*** Tarptautinis mobilumas (KA107)
* Tarptautinis Erasmus+ programos šalių aukštojo mokslo studentų ir darbuotojų mobilumas (išvykstamasis)
 | Siekiant išlaikyti individualius mobilumo mainus, vykstančiuose KA107 veiklos projektuose gali būti vykdomi tiek atvykstančiųjų, tiek išvykstančiųjų mobilumai. Dar vykstančių KA107 veiklos projektų (2019 m. ir 2020 m.) atveju, taikomas biudžeto lankstumas aukštojo mokslo institucijoms, kurios turi Rusiją ir Ukrainą atitinkamų metų projekte: leidžiama panaudoti nepaskirstytas lėšas iš mobilumams su Rusija skirto biudžeto, perkeliant šias lėšas mobilumams iš Ukrainos finansuoti. Norint pasinaudoti šiuo lankstumu, būtina teikti prašymą Švietimo mainų paramos fondui. Pagal 2021 m. kvietimą vykdomi tarptautiniai „Erasmus+“ Programos šalių aukštojo mokslo studentų ir darbuotojų mobilumo į Rusiją mainai (išvykstamasis mobilumas) gali būti tęsiami (KA103, KA131). Vykdant mobilumus su Rusija turi būti atsižvelgta į Lietuvoje ir kitose ES šalyse įgyvendinamas tarptautines sankcijas skelbiamas LR užsienio reikalų ministerijos interneto svetainėje <https://www.urm.lt/sankcijos> |
| **2. Projektai, pateikti pagal „Erasmus+“ programos 2022 m. kvietimą, kurių atranka jau yra arba bus vykdoma** |
| **„Erasmus+“ mobilumas*** Tarptautinis mobilumas – KA171

 * Tarptautinis Erasmus+ programos šalių aukštojo mokslo studentų ir darbuotojų mobilumas – KA131
 | Siekiant išlaikyti asmenų mobilumo mainus, naujų KA171 veiklos projektų, kuriuose dalyvauja Rusija, atrankos ir sutarčių sudarymo procesas gali būti tęsiamas numatant tiek atvykstančiųjų, tiek išvykstančiųjų mobilumus.Finansuotuose 2022 m. KA171 veiklos projektuose, kuriuose finansavimas bus gautas tiek Rusijai, tiek Ukrainai, bus galima bet kuriuo projekto įgyvendinimo momentu be sutarčių pakeitimų pervesti finansavimą iš mobilumų su Rusija į mobilumus su Ukraina, siekiant paskatinti atvykstančių iš Ukrainos mobilumą.Pagal 2022 m. kvietimą gali būti tęsiamas tarptautinis „Erasmus+“ Programos asocijuotųjų trečiųjų valstybių aukštojo mokslo studentų ir darbuotojų mobilumas (KA131) į Rusiją (išvykstamasis mobilumas).Vykdant mobilumus su Rusija turi būti atsižvelgta į Lietuvoje ir kitose ES šalyse įgyvendinamas tarptautines sankcijas skelbiamas LR užsienio reikalų ministerijos interneto svetainėje: <https://www.urm.lt/sankcijos>  |

Švietimo mainų paramos fondas skatina neskirti Rusijos siunčiančiosioms/ priimančiosioms organizacijoms mobilumo organizavimo lėšų mobilumams į/iš Rusijos.

Aukštosios mokyklos svarstydamos siųsti mobilumo dalyvius į Rusiją, turi atidžiai įvertinti dalyvių saugumą ir atsižvelgti į nacionalines kelionių rekomendacijas. Kelionių rekomendacijas galima rasti LR užsienio reikalų ministerijos interneto svetainėje <https://keliauk.urm.lt/>, <https://keliauk.urm.lt/naujienos?keyword=Rusija&datefrom=&dateto=&country>=

**Specialios programos „Erasmus+“ Strateginių partnerysčių KA203, KA226, Bendradarbiavimo partnerysčių KA220 projektų su Rusija įgyvendinimo gairės**

Rusijos valstybės institucijų, kurių 50 % yra valstybės nuosavybė, arba valstybės kontroliuojamų institucijų dalyvavimas vykdomuose projektuose turi būti nutrauktas. Tokių institucijų veikla nėra tinkama finansavimui pagal vykdomus kvietimus. Siekiant išvengti kiekvieno atskiro atvejo nagrinėjimo, siūloma laikyti, kad visos Rusijoje įsteigtos švietimo veiklą vykdančios institucijos yra kontroliuojamos Rusijos valstybės. Šiame kontekste šis horizontalus požiūris taikomas visoms Rusijoje įsteigtoms institucijoms, kurios vykdo veiklą, apimančią mokymosi veiklą, įskaitant formaliojo, neformalaus ar kitą mokymosi veiklą, švietimo, mokymo, jaunimo ir sporto srityse.

Rusijos institucijos, kurios nėra nei valstybinės, nei Rusijos valstybės kontroliuojamos ir nevykdo su šveitimu susijusios veiklos, gali ir toliau dalyvauti projektuose.

|  |
| --- |
| **Projektai, pateikti pagal „Erasmus+“ programos 2022 m. kvietimą, kurių atranka jau yra arba bus vykdoma** |
| * Bendradarbiavimo partnerystės (KA220)
 | Rusijos valstybinės arba jos kontroliuojamos institucijos (įskaitant visas Rusijoje įsikūrusias švietimo institucijas, atitinkančias aukščiau pateiktą apibrėžimą) nėra įtraukiamos į vykdomas projektų atrankos procedūras. Jei šių institucijų pašalinimas iš projekto turėtų įtakos projektų paraiškų tinkamumo vertinimui, pareiškėjui gali būti leista iš naujo įvertinti projekto įgyvendinamumą ir tinkamą arba pakeisti Rusijos instituciją, kad paraiška atitiktų tinkamumo kriterijus. Tokiu atveju, jei pareiškėjas nenori arba negali pakeisti Rusijos partnerio, vertinimo komisija paskelbia paraišką netinkama. |

**Jau paskelbti išaiškinimai dėl situacijos Ukrainoje:**

[**https://erasmus-plius.lt/naujienos/svietimas/informacija-del-situacijos-ukrainoje/**](https://erasmus-plius.lt/naujienos/svietimas/informacija-del-situacijos-ukrainoje/)

[**https://erasmus-plius.lt/naujienos/svietimas/tolimesnes-gaires-del-situacijos-ukrainoje/**](https://erasmus-plius.lt/naujienos/svietimas/tolimesnes-gaires-del-situacijos-ukrainoje/)

[**https://erasmus-plius.lt/naujienos/svietimas/informacija-programos-erasmus-dalyviams/**](https://erasmus-plius.lt/naujienos/svietimas/informacija-programos-erasmus-dalyviams/)

[**https://erasmus-plius.lt/naujienos/svietimas/planuojamas-paramos-priemoniu-paketas-ukrainieciams/**](https://erasmus-plius.lt/naujienos/svietimas/planuojamas-paramos-priemoniu-paketas-ukrainieciams/)

1. KA107 veiklos atveju: papildomos priemokos (*top-up)* dydis 100 EUR/mėn. dalyviui (turi būti skiriamas atvykstantiems studentams iš Ukrainos, kurių mobilumas finansuojamas iš KA107 veiklos 2019 ir 2020 metų projektų). Toks mobilumas „*Mobility Tool+”* sistemoje turi būti pažymėtas kaip *„force majeure“* tam, kad būtų galima įrašyti taikomą papildomą priemokos dydį *(top-up)* individualios paramos lėšų eilutėje. KA171 veiklos atveju: papildomos priemokos (top-up) dydis 250 EUR/mėn. dalyviui (turi būti skiriamas atvykstantiems studentams iš Ukrainos, kurių mobilumas finansuojamas iš KA171 veiklos 2022, 2023 metų projektų). Toks mobilumas „Beneficiary Module” sistemoje turi būti pažymėtas kaip mažiau galimybių turintis mobilumas. [↑](#footnote-ref-1)
2. KA107 veiklos atveju: papildomos priemokos (top-up) dydis 100 EUR/mėn. dalyviui (turi būti skiriamas atvykstantiems studentams iš Ukrainos, kurių mobilumas finansuojamas iš KA107 veiklos 2019 ir 2020 metų projektų). Toks mobilumas „*Mobility Tool+”* sistemoje turi būti pažymėtas kaip *„force majeure“* tam, kad būtų galima įrašyti taikomą papildomą priemokos dydį *(top-up)* individualios paramos lėšų eilutėje. KA171 veiklos atveju: papildomos priemokos (top-up) dydis 250 EUR/mėn. dalyviui (turi būti skiriamas atvykstantiems studentams iš Ukrainos, kurių mobilumas finansuojamas iš KA171 veiklos 2022, 2023 metų projektų). Toks mobilumas „Beneficiary Module” sistemoje turi būti pažymėtas kaip mažiau galimybių turintis mobilumas. [↑](#footnote-ref-2)